Diari Oficial de la Generalitat Valenciana


Sumari del DOGV 9636, del 11-07-2023 (2023/7814)

ACORD de 7 de juliol de 2023, del Consell, pel qual s'autoritza una transferència de crèdits entre capítols i programes amb la finalitat d'incloure una nova línia de transferència en el capítol 4 del Programa 422.60, Universitat i estudis superiors, per un import de 7.500.000 euros. (Expedient 06.037/23-150).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7814


Data del document
:   07-07-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 7 de juliol de 2023, del Consell, pel qual s'autoritza una transferència de crèdits entre capítols i programes amb la finalitat d'incloure una nova línia de transferència en el capítol 4 del Programa 422.60, Universitat i estudis superiors, per un import de 7.500.000 euros. (Expedient 06.037/23-150). [2023/7814]  
En l'annex de subvencions i transferències corrents del programa 422.60, Universitat i estudis superiors, figura la línia de transferència T8771, «Implementació del Pla pluriennal de finançament de les universitats públiques de la Comunitat Valenciana», amb una dotació inicial de 37.274.136 euros, que va ser incrementada per acord del Consell de 28 d'abril de 2023 en 654.986,62 euros, sent la dotació actual de 96.127.030,62 euros.  
Per Acord del Consell, de data 29 de juny de 2023, s'ha autoritzat la distribució de la dotació pressupostària de la citada línia T8771, amb la següent assignació per a cada universitat:  
  
Universitat Import  
Universitat de València 81.435.292,72  
Universitat Politècnica de València 3.374.978,94  
Universitat d'Alacant 21.279.756,16  
Universitat Jaume I 8.971.640,95  
Universitat Miguel Hernández 7.283.266,85  
Total 97.435.829,62  
  
  
Aquesta distribució s'ha dut a terme sobre criteris de càlcul emprats en la proposta del Pla pluriennal de finançament i en els quals s'ha tingut en compte el finançament per Estudiant a temps complet (ETC) corregit pel nivell d'experimentalitat i les necessitats financeres avaluades per cada universitat en el seu pressupost per a l'exercici 2023.  
  
No obstant això, en data 23 de novembre de 2022, les conselleries competents en matèria d'hisenda i d'universitats es van comprometre, en nom del Consell, a incrementar la suficiència del finançament de les universitats públiques en un import de 95,6 milions d'euros amb motiu de la implementació del futur Pla pluriennal de finançament de les universitats públiques valencianes.  
Aquest compromís té com a fi millorar la suficiència financera de les universitats públiques valencianes, supeditat a la implementació del Pla pluriennal de finançament, que es troba en avançada fase de negociació i que ha sigut elaborat sobre la base de resultats docents i de R+D+i, així com al reconeixement de la millora de la qualitat de les prestacions universitàries.  
Per tot això, la Conselleria d'Innovació, Universitats, Ciència i Societat Digital ha proposat incrementar la dotació de l'esmentada línia T8771, per import de 38.381.982,38 euros.  
Al mateix temps, s'ha advertit per part de la Universitat Politècnica de València, que, aplicant un criteri de prudència, no va consignar en el seu pressupost inicial per a 2023, les necessitats financeres corresponents a la seua contribució als resultats docents, d'investigació i transferència de coneixements, en import proporcional als recursos finalment posats a la disposició de les universitats públiques valencianes pel pressupost de la Generalitat Valenciana per a 2023.  
Per això, les distribucions de recursos anteriorment citades li assignaven una proporció inferior de finançament donat la circumstància a què es refereix el paràgraf anterior. En conseqüència, per a fer front a aquesta insuficiència es fa necessària la inclusió d'una línia de transferència específica a favor de la Universitat Politècnica de València, en l'annex de transferències i subvencions corrents del programa pressupostari 422.60, Universitat i estudis superiors, per un import de 7.500.000 euros, a l'espera de l'aprovació definitiva de l'esmentat Pla pluriennal.  
Per al seu finançament es proposa una transferència de crèdit per import global de 7.500.000 euros, amb càrrec a disponibilitats pressupostàries acreditades per diverses conselleries, que no estan vinculades a compromisos pendents ni a finançament finalista i que no es preveu executar en el que resta d'exercici.  
Si bé la transferència implica una minoració en crèdits d'operacions de capital per a finançar despesa corrent, considerant que es tracta despesa destinada a la prestació de serveis públics fonamentals recollits en l'article 15 de la LOFCA, la mateixa s'ajusta al que es preveu en l'article 49 de la Llei 1/2015 d'hisenda pública sector públic instrumental i subvencions per ser-li aplicable l'excepció prevista en el seu apartat 1.c.  
  
A aquest efecte i en virtut del que es disposa en els articles 21 i 23 de la Llei 9/2022 de pressupostos de la Generalitat per a l'exercici 2023 i article 49.1.c de la Llei 1/2015, d'hisenda pública, sector públic instrumental i de subvencions, a proposta del conseller d'Hisenda i Model Econòmic, el Consell  
  
  
ACORDA  
  
Primer  
Autoritzar una minoració de crèdit en les aplicacions pressupostàries i pels imports, que es detallen a continuació:  
  
Aplicació Import  
25.87.95.760.43.4 2.500.000  
45.43.88.472.20.8 5.000.000  
Total minoració 7.500.000  
  
  
Segon  
A conseqüència de l'apartat anterior, s'autoritza la modificació de la línia de transferència T8253, d'acord amb el següent detall:  
  
  
  
Tercer  
Autoritzar un increment de crèdit en l'aplicació 33.86.47.288.80.4 per import de 7.500.000 euros, que permet la inclusió d'una línia de transferència amb les dades descriptives i per l'import que es detallen a continuació:  
  
Codi: T1447 Denominació: Fons de Transició al Nou Model Finançament UUPP.  
Import: 7.500.000 Beneficiaris previstos: Universitat Politècnica de València.  
 Descripció i finalitat: Transferència a la Universitat Politècnica de València, en tant s'aprova el Pla Pluriennal de Finançament.  
Publicar dades: sí Aportació Generalitat no condicionada: 7.500.000  
 Aportació externa: 0,00  
  
  
València, 7 de juliol de 2023  
  
La consellera secretària,  
AITANA MAS MAS